А яшчэ – прафесіяналізм. Яго ў Руслана Цуміка, як гаворыцца, не адняць. У руках слесара пабывалі амаль усе пуцявыя машыны і механізмы, якія знаходзяцца ў распараджэнні работнікаў Жабінкаўскай дыстанцыі пуці. Трэба правесці тэхнічнае абслугоўванне мотарэйкавага трактара? Руслан Аляксандравіч лёгка справіцца! Рухавік “стукануў”? Трансмісія “падкачала”? Для Цуміка гэта не праблема – адрамантуе якасна і хутка.